Dmnat

Tga Dmnat (s tifinaɣ: ⴷⵎⵏⴰⵜ, s taɛrabt: دمنات, s tfransist: Demnate) yat tmdint imẓẓiyn illan ɣ tmazirt n Lmɣrib ɣ tsga n Bni Mllal-Xnifra ɣ tmnaḍt n Azilal. Zdɣn gis 29 504 n umzdaɣ, tugt nnsn (ad igan 89% n imzdaɣn) ar sawaln s tamaziɣt taclḥit. 

Tlla Dmnat ɣ ammas n idrarn n waṭlas mqqurn, ɣ yat tattuyt n 968 m. Taggug f Mrrakc s 100 km ɣ iẓẓlmḍ agmuḍan nns, tettussan s tuddurt n wudayn (Mllaḥ) lli gis illan, tettussan ula s Imi n Ifri lli igan yan udɣar nna ɣ bahra tlla tamallayt, ig ula udɣar asmil n ayt tbyulujit d trkyulujit d kra kullu.

 Ism aqqbur 
Tugt n idlisn iqqburn sawln f tɣrmt n Dmnat, zun d d bn Xldun, Lyyun Al afriqi, Marmul Karbaxal, sawln fllas ula tugt n imaratn itrarn zun d Aḥmad Ttawfiq d Aḥmad Najib Ddmnati. Imaratn da isawln f Dmnat nnan mas illa yan yism aqqbur izdin s Dmnat at igan d "Almdin", assaɣ ad llan fllas tugt n iwaliwn(ar) : https://www.atlasscoop.com/news16570.html#:~:text=%D8%A5%D9%86%20%D9%85%D8%AF%D9%8A%D9%86%D8%A9%20%D8%AF%D9%85%D9%86%D8%A7%D8%AA%20%D8%A7%D9%84%D9%82%D8%AF%D9%8A%D9%85%D8%A9%20%D9%83%D8%A7%D9%86%D8%AA,%D8%A3%D9%86%D9%87%D8%A7%20%D9%85%D9%86%20%D8%A8%D9%86%D8%A7%D8%A1%20%D8%A3%D9%85%D8%B1%D8%A7%D8%A1%20%D9%81%D8%B7%D9%88%D8%A7%D9%83%D8%A9%22%20. : 

 Illa ma innan mas iga "Almdin" ism aqqbur amzwaru n Dmnat.
 Illa ma innan mas iga "Almdin" ism n yat tɣrmt tlla tama n Dmnat, taggug nn sgis s 40 Mil.
 Illa ma innan mas iga "Almdin" ism n udɣar da g tlla Dmnat ur ta tlli Dmnat.

 Asnmkta 
Ar ittini usiḍn lli ittyuskar ɣ usggʷas n 2014 masRGPH 2014 - Site HCP:

 Aslmd 

 Tigmiḍi n taqubbanit (middn lli ur ssin ad aqran wala ad ttaran): 32,5%
 Tigmiḍi n imzdaɣ lli iɣran ar usinan n usmdi nɣ d uggar: 16,4%

 Tadamsa 

 Tigmiḍi n imzdaɣn lli illan ɣ isggasn nnsn n twuri: 41%
 Tigmiḍi n tarwuri (middn lli ur iṭṭifn tawuri): 14%
 Tigmiḍi n imzdaɣn lli iswuruyn dar lmxzn (nɣ tt inn kkan swurin gis): 17,6%
 Tigmiḍi n imzdaɣn lli iswuruyn ɣ wuslig (nɣ tt inn kkan swurin gis): 43,6%

 Tiwlafin 

 Ẓr uggar 

 Bni Mllal
 Azilal
Almdin
Agadir Buɛciba
infḍwak
innultan

 Tisaɣulin  

 Ɣaylli sis izdin 

Taggayt:Timdinin n Lmɣrib
Taggayt:Bni Mllal-Xnifra